open-index/open-wikipedia-markdown huggingface dataset:
Νομικό Συμβούλιο του Κράτους (Ελλάδα)

Το **Νομικό Συμβούλιο του Κράτους** (συντομογραφία: **Ν.Σ.Κ.**) αποτελεί ενιαία, ανώτατη Αρχή του Κράτους, υπό μορφή συλλογικού οργάνου της δημόσιας διοίκησης που υπάγεται τόσο σε θέματα οργάνωσης όσο και υπηρεσιακής κατάστασης απευθείας στον Υπουργείο Εθνικής Οικονομίας και Οικονομικών. Τις ειδικές αρμοδιότητές του ασκεί είτε ως σώμα (κεντρική υπηρεσία), είτε κατά περιφερειακές υπηρεσίες, τα λεγόμενα "γραφεία νομικών συμβούλων", που διαρθρώνονται στα διάφορα υπουργεία και νομαρχίες. (άρθρο 1, Ν 3086/2002)

## Αρμοδιότητες
Οι αρμοδιότητες του Ν.Σ.Κ. συνοψίζονται στα εξής:
*Η δικαστική υπεράσπιση των συμφερόντων του Κράτους και γενικότερα η νομική υποστήριξη του.
*Η υποστήριξη των υποθέσεων της Ελληνικής Δημοκρατίας στο Ευρωπαϊκό Δικαστήριο Ανθρωπίνων Δικαιωμάτων και στο Δικαστήριο της Ευρωπαϊκής Ένωσης με την επιφύλαξη των διατάξεων των άρθρων 9 και 15 του Οργανισμού του Υπουργείου Εξωτερικών, που κυρώθηκε με το άρθρο πρώτο του Ν. 2594/1998 (ΦΕΚ62Α') και του άρθρου 56 παρ. 3 II περ. α' έως ε' του Π.Δ. 230/1998 (ΦΕΚ 177 Α').
*Η υποστήριξη των υπηρεσιών της Διοίκησης σε θέματα κοινοτικού δικαίου με την επιφύλαξη των διατάξεων που αναφέρονται στην περίπτωση β της παραγράφου αυτής.
*Η διενέργεια όλων των δικαστικών πράξεων, που αναφέρονται στο άρθρο 6 της Πολυμερούς Σύμβασης "Περί διεκδικήσεως διατροφής εις την αλλοδαπήν" που κυρώθηκε με το Νομοθετικό Διάταγμα 4421/1964 (ΦΕΚ 215 Α') και ανάγονται στα καθήκοντα του Υπουργείου Δικαιοσύνης.
*Η διεξαγωγή των δικαστικών πράξεων, που προβλέπονται στις διεθνείς συμβάσεις δικαστικής αρωγής σε ποινικές, αστικές και εμπορικές υποθέσεις, στις οποίες η Ελλάδα είναι συμβαλλόμενο μέρος και συνιστούν καθήκοντα του Υπουργείου Δικαιοσύνης ως κεντρικής αρχής.
*Η καθοδήγηση των ενεργειών της Διοίκησης με νομικές γνωμοδοτήσεις.
*Η αναγνώριση απαιτήσεων κατά του Δημοσίου, ο συμβιβασμός σε διαφορές με αυτό και η ρύθμιση χρεών πτωχών οφειλετών του Δημοσίου.
*Η γνωμοδότηση για την υπαγωγή διαφορών του Δημοσίου σε διαιτησία και ο ορισμός διαιτητών του.
*Η υπεράσπιση δημοσίων υπαλλήλων σε ποινικά δικαστήρια, εφόσον προβλέπεται τούτο από ειδική διάταξη νόμου.
*Η γνωμοδότηση για το παραδεκτό και βάσιμο των αναιρέσεων του Δημοσίου και Ν.Π.Δ.Δ.
*Η επεξεργασία των σχεδίων νόμων, διαταγμάτων και κανονιστικών υπουργικών αποφάσεων, που παραπέμπονται αρμοδίως σ' αυτό.
*Η δικαστική υπεράσπιση και γενικότερα η νομική υποστήριξη Νομικών Προσώπων Δημοσίου Δικαίου και Ανεξάρτητων Διοικητικών Αρχών, των οποίων η νομική υπηρεσία διεξάγεται από το Νομικό Συμβούλιο του Κράτους ή από μέλη του σύμφωνα με ειδικές διατάξεις.

## Παραπομπές


## Πηγές
*Ν. 2594/1998 (ΦΕΚ62Α') Εθνικό Τυπογραφείο
*Π.Δ. 230/1998 (ΦΕΚ 177 Α') Εθνικό Τυπογραφείο
*Ν.Δ. 4421/1964 (ΦΕΚ215 Α') Εθνικό Τυπογραφείο

## Εξωτερικοί σύνδεσμοι
* Επίσημη ιστοσελίδα του Νομικού Συμβουλίου του Κράτους

Κατηγορία:Δημόσιες υπηρεσίες της Ελλάδας
Γιάννης Ζαραδούκας

Ο **Γιάννης Ζαραδούκας** (Αθήνα, 12 Δεκεμβρίου 1985) είναι Έλληνας πρώην διεθνής ποδοσφαιριστής, ο οποίος αγωνιζόταν ως αριστερός ακραίος αμυντικός.

## Καριέρα
### Σε συλλογικό επίπεδο
Ξεκίνησε την καριέρα του από τις ακαδημίες του Παναθηναϊκού, συνέχισε στην πρώτη ομάδα του συλλόγου χωρίς όμως να έχει κάποια επίσημη συμμετοχή και δόθηκε δανεικός διαδοχικά σε Μαρκό, Κορωπί, Πανσερραϊκό όπου κέρδισε την άνοδο στη Σούπερ Λιγκ και στον Εθνικό Πειραιώς. Το 2009 έμεινε ελεύθερος από τον Παναθηναϊκό και συνέχισε στην ομάδα του Ολυμπιακού Βόλου όπου είχε καλές παρουσίες ιδιαίτερα την περίοδο 2010-11 αγωνιζόμενος στο αριστερό άκρο της άμυνας.

Το 2011 αποκτήθηκε από τον Ολυμπιακό Πειραιώς, παραχωρήθηκε όμως ως δανεικός στον ΠΑΣ Γιάννινα. Επέστρεψε στον Ολυμπιακό το 2012 όμως τη χειμερινή μεταγραφική περίοδο της ίδιας χρονιάς παραχωρήθηκε ξανά ως δανεικός, αυτήν τη φορά στην ομάδα του Άρη Θεσσαλονίκης.

Το καλοκαίρι του 2013 αποκτήθηκε ως ελεύθερος από τον Αστέρα Τρίπολης, από τον οποίο αποχώρησε τον Ιανουάριο του 2014 για να συνεχίσει την καριέρα του στον Πλατανιά. Τον Ιούλιο του 2015 ήρθε σε συμφωνία με την Ξάνθη και έναν χρόνο αργότερα εντάχθηκε στο δυναμικό της Κέρκυρας. Το καλοκαίρι του 2017 ανακοινώθηκε η συμφωνία του με τον Λεβαδειακό.

### Στην εθνική Ελλάδας
Οι καλές εμφανίσεις του με τον Ολυμπιακό Βόλου τον έφεραν το 2011 στην εθνική Ελλάδας όπου πραγματοποίησε τέσσερις συνολικά συμμετοχές, εκ των οποίων ως βασικός σε τρεις διαδοχικούς επίσημους αγώνες με Ισραήλ, Λετονία και Κροατία, όντας ο πρώτος ποδοσφαιριστής του Ολυμπιακού Βόλου που φόρεσε ποτέ τη φανέλα της.

## Διακρίσεις
Β' Εθνική: 2007

## Παραπομπές


## Πηγές
* Ο Γιάννης Ζαραδούκας στο soccerway 
* Η καριέρα του Γιάννη Ζαραδούκα στο national-football-teams
* Το προφίλ του Γιάννη Ζαραδούκα στο transfermarkt

 

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Α.Ο.Κ. Κέρκυρας
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Σούπερ Λιγκ Ελλάδας
Musica ficta

Ο όρος **Musica ficta** (από τη λατινική λέξη *fictus* - φαύλος, λανθασμένος) αναφέρεται στην ευρωπαϊκή μεσαιωνική και αναγεννησιακή μουσική και υποδηλώνει τις αλλοιώσεις (διέσεις και υφέσεις) που προστίθενται σε ένα κομμάτι, όχι απ'ευθείας από τον συνθέτη αλλά ως εκτελεστική πρακτική. Η χρήση της προέκυψε, καθώς την εποχή εκείνη η μουσική γραφόταν σε τρόπους, όπως προσδιορίζεται και στα εξάχορδα του Γκουίντο ντ' Αρέτσο· με την άνοδο της πολυφωνίας το κάθετο άκουσμα με βάση τους τρόπους είχε λανθασμένο ακουστικό αποτέλεσμα και καθώς η χρήση του ελλάσονα και μείζονα τρόπου επικράτησε, οι μουσικοί ήταν αναγκασμένοι να αλλοιώνουν κάποιες νότες (κυρίως τους προσαγωγείς), ώστε να μην υπάρχουν δυσαρμονίες και διακροτήματα. Στις μέρες μας, ο όρος μπορεί να αναφέρεται και σε οποιαδήποτε σημειογραφική προσθήκη σε ένα μουσικό κομμάτι, που περιλαμβάνει καλλωπισμούς, σύγχρονα μουσικά κλειδιά, οπλισμούς κλπ. 

Στις σύγχρονες ιστορικά τεκμηριωμένες εκδόσεις (*Urtext*) οι αλλοιώσεις της *musica ficta* σημειώνονται με μικρότερου μεγέθους σύμβολα πάνω από τα φθογγόσημα, ώστε να παρέχουν στον μελετητή το αυθεντικό μουσικό κείμενο, αλλά και τη δυνατότητα εύκολης ανάγνωσης για τον εκτελεστή. Είναι πιθανόν οι εκτελεστές της εποχής να είχαν εκπαιδευτεί για την αυτόματη αλλοίωση των εν λόγω φθόγγων χωρίς τη χρήση αυτών των συμβόλων. Με την πάροδο του χρόνου και την άνοδο και τελειοποίηση της μουσικής σημειογραφίας, οι συνθέτες σημείωναν στα έργα τους όλο και περισσότερες πληροφορίες, καθιστώντας τη *musica ficta* σε αχρηστία. 

Όσον αφορά την εκτελεστική πρακτική, η χρήση της είναι αμφιλεγόμενη και υπό μελέτη· η σύγχρονη έρευνα αντλεί πολλά στοιχεία από θεωρητικά έργα της εποχής, όπως αυτά του Τζοζέφφο Τσαρλίνο και του Μίχαελ Πρετόριους. Το κατά πόσο και πού θα πρέπει να χρησιμοποιείται, είναι στην διακριτική ευχέρεια του εκτελεστή, ή του εκδότη. 

## Πηγές
* Bent M, Silbiger Α *The New Grove Dictionary of Music and Musicians* London, 1995

Κατηγορία:Μουσική θεωρία
Πιστακία

Η **Πιστακία** ή **πιστακιά** (λατινικά: *Pistacia*) είναι ένα γένος ανθοφόρων αγγειόσπερμων φυτών της οικογένειας των Ανακαρδιοειδών (*Anacardiaceae*) που ανήκει και το δέντρο των Κάσιους (*Anacardium occidentale, Ανακάρδιον το δυτικό*). Περιέχει 10 έως 20 είδη που είναι εγγενή στην Αφρική και την Ευρασία από τα Κανάρια Νησιά, όλη την Αφρική και τη Νότια Ευρώπη, θερμές και ημιερήμους περιοχές σε όλη την Ασία και τη Βόρεια Αμερική από τη Γουατεμάλα μέχρι το Μεξικό, καθώς και το νότιο Τέξας.

## Περιγραφή
[μικρογραφία|αριστερά|Δέντρο σκίνου (Pistacia lentiscus) στην [Ισπανία.]] 
Τα φυτά Πιστακία είναι θάμνοι και μικρά δέντρα με ύψος 5–15 μ.. Τα φύλλα είναι εναλλακτικά, σύνθετα πτερωτά και μπορεί να είναι είτε αειθαλή είτε φυλλοβόλα, ανάλογα με το είδος. Όλα τα είδη είναι δίοικα, αλλά έχουν σημειωθεί μόνοικα άτομα της *Pistacia atlantica*. Το γένος υπολογίζεται ότι είναι περίπου 80 εκατομμυρίων ετών.

Είναι γένος ανθοφόρων φυτών που ανήκουν στην οικογένεια των Ανακαρδιοειδών. Τα φυτά είναι δίοικα και έχουν αρσενικά και θηλυκά άνθη ανεξάρτητα και ένας βιώσιμος πληθυσμός πρέπει να έχει και τα δύο φύλα.

Στα γνωστά είδη του γένους Πιστακία περιλαμβάνονται η *Πιστακία η γνησία (Pistacia vera)*, που καλλιεργείται για τους βρώσιμους σπόρους της (Φιστικιά) και η *Πιστακία η λεντίσκος, ποικ. η Χία* (*Pistacia lentiscus, var. chia*) ή Μαστιχόδενδρο (καλλιεργούμενη ποικιλία του Σκίνου ή *Pistacia lentiscus L.*) και πηγή της φυτικής ρητίνης μαστίχας. Επίσης, η *Πιστακία Τερέβινθος (Pistacia terebinthus)*, ένα δένδρο πολύ γνώριμο στην περιοχή της Μεσογείου για τους νόστιμους και πικάντικους καρπούς του (Τερέβινθος) και το Τερεβινθέλαιο, όπως και η *Pistacia chinensis*, ένα μικρό έως μεσαίου μεγέθους δέντρο που παράγει το κινέζικο φυστίκι και καλλιεργείται ως καλλωπιστικό δέντρο.

## Παραπομπές


## Εξωτερικοί σύνδεσμοι
* 
* 

Κατηγορία:Δέντρα
Κατηγορία:Ανακαρδιοειδή
Κατηγορία:Χλωρίδα της Ευρασίας
Κατηγορία:Χλωρίδα της Νότιας Ευρώπης
Κατηγορία:Χλωρίδα της Αφρικής
Κατηγορία:Χλωρίδα της Βόρειας Αμερικής
Κατηγορία:Δίοικα φυτά
Κατηγορία:Χλωρίδα της Κεντρικής Ασίας
Κατηγορία:Θάμνοι
Κατηγορία:Αγγειόσπερμα
Τζούτσε

**Τζούτσε** ή **Ιδεολογία της Εθνικής Αυτάρκειας** (*[[Κορεάτικα]]*: 주체사상 Juche sasang)) ονομάζεται η ιδεολογία που διέπει την πολιτική του κράτους της Βόρειας Κορέας  αλλά και του Εργατικού Κόμματος της Κορέας. Η σύλληψη της ιδεολογίας αποδίδεται στον  Κιμ Ίλ-σονγκ, ιδρυτή του κράτους.

Αρχικά, το *Τζούτσε* προβλήθηκε ως παραλλαγή του Μαρξισμού-Λενινισμού, ώσπου τη δεκαετία του 1970, ο γιος του Κιμ Ιλ-σονγκ, και διάδοχος στην ηγεσία του κράτους και του κόμματος, Κιμ γιονγκ-ιλ, την διαχώρισε. Ο Κιμ γιονγ-ιλ στις επόμενες δεκαετίες επεξεργάστηκε περαιτέρω την αρχική σύλληψη, αφαιρώντας τα μαρξιστικά-λενινιστικά στοιχεία, και προωθώντας τις προσωπικές αντιλήψεις του πατέρα του.

Το *τζούτσε* αν και θεωρεί την κοινωνία υπό το φως του ιστορικού υλισμού ωστόσο εισάγει τις μη-μαρξιστικές έννοιες του έθνους-κράτους και της εθνικής κυριαρχίας. Σύμφωνα με το *Τζούτσε* η ευημερία της κορεατικής κοινωνίας θα έρθει όταν ο λαός (και το κράτος) κατακτήσουν την αυτάρκεια και την ανεξαρτησία σε όλους τους τομείς. Οι μεταβολές που επέβαλε ο Κιμ γιονγκ-ιλ, εκφράστηκαν στις Δέκα αρχές του μονολιθικού ιδεολογικού συστήματος.

Σύμφωνα με τον ορισμό που έδωσε ο ίδιος ο Κιμ Ίλ-σονγκ : «Τζούτσε, σημαίνει, με λίγα λόγια, να γίνει ο καθένας από μας  κύριος της επανάστασης και της ανασυγκρότησης της χώρας μας. Αυτό σημαίνει να κρατάμε σταθερά μια ανεξάρτητη
θέση, απορρίπτοντας την εξάρτηση από τους άλλους, να χρησιμοποιεί ο καθένας το δικό  του μυαλό, να πιστεύει στη δική του δύναμη, επιδεικνύοντας το επαναστατικό πνεύμα της αυτοδυναμίας  λύνοντας έτσι τα δικά του προβλήματα με δική του ευθύνη κάτω από όλες τις περιστάσεις.» 

## Παραπομπές


Κατηγορία:Πολιτική της Βόρειας Κορέας
Κατηγορία:Κυβέρνηση της Βόρειας Κορέας
Κατηγορία:Κιμ Ιλ-σονγκ
Κατηγορία:Κιμ Τζονγκ-ιλ
Κατηγορία:Απομονωτισμός
Κατάλογος Συμβαλλόμενων Μερών των Συμβάσεων της Γενεύης

Οι Συμβάσεις της Γενεύης αποτελούνται από εφτά συνθήκες οι οποίες είναι διαθέσιμες για επικύρωση ή προσχώρηση από οποιοδήποτε κυρίαρχο κράτος. Παρακάτω ακολουθεί ο **Κατάλογος των Συμβαλλόμενων Μερών των Συμβάσεων της Γενεύης**.

**Ειδικές Περιπτώσεις**
*: το 1958, θέσπισε την Πράξη των Συμβάσεων της Γενεύης 1958, με την οποία δηλώνει πως η επικύρωση των Συμβάσεων της Γενεύης από τη Νέα Ζηλανδία θέτει σε ισχύ τις Συμβάσεις και στην επικράτεια του Νιούε. Η Νέα Ζηλανδία προσχώρησε στις Συμβάσεις το 1959 και στην Διεθνή Επιτροπή του Ερυρθού Σταυρού οπότε θεωρεί ότι η προσχώρηση της Νέας Ζηλανδίας καλύπτει και την επικράτεια του Νιούε.
*: το 1989, η Οργάνωση για την Απελευθέρωση της Παλαιστίνης υπέβαλε αίτημα για προσχώρηση στις Συμβάσεις της Γενεύης εκ μέρους του Κράτους της Παλαιστίνης. Σε απάντηση, το Ελβετικό Ομοσπονδιακό Συμβούλιο (Swiss Federal Council), το οποίο είναι η αρχή υπεύθυνη για τις επικυρώσεις και τις προσχωρήσεις στη συνθήκη, δήλωσε πως δεν είναι σε θέση να επιτρέψει στην Παλαιστίνη να προσχωρήσει στη συνθήκη λόγω της αβεβαιότητας στη διεθνή κοινότητα για την ύπαρξη ή μη του Κράτους της Παλαιαστίνης.

## Υποσημειώσεις


## Παραπομπές
*Λίστα Συμβαλλόμενων Μερών της Σύμβασης της Γενεύης στις 12 Αυγούστου 1949. Διεθνής Επιτροπή Ερυθού Σταυρού

Κατηγορία:Διεθνές Δίκαιο
συμβαλλομενων μερων των συμβασεων της γενευης
1 (άλμπουμ)

***1*** ονομάζεται ένας δίσκος του αγγλικού ροκ συγκροτήματος Beatles, που κυκλοφόρησε το 2000 και περιέχει όλα τα Νο.1 σινγκλς του συγκροτήματος στο Ηνωμένο Βασίλειο και στις ΗΠΑ της χρονικής περιόδου 1962-1970. Κυκλοφόρησε την 30η επέτειο της διάλυσης των Beatles και ήταν η μόνη συλλογή τους διαθέσιμη σε ένα μόνο CD. Έχοντας πουλήσει πάνω από 31 εκατομμύρια αντίτυπα παγκοσμίωςa είναι από τα άλμπουμ με τις περισσότερες πωλήσεις την δεκαετία του 2000 και κατέχει το ρεκόρ των γρηγορότερων πωλήσεων.

## Περιεχόμενο
Όλα τα κομμάτια αποτελούν σύνθεση των Lennon/McCartney, εκτός όπου αναγράφεται διαφορετικά. Όλα τα κομάτια είναι σε στερεοφωνική μορφή, εκτός από τα 1-3 που είναι σε μονοφωνική.

# "Love Me Do"&nbsp;– 2:20
# "From Me to You"&nbsp;– 1:56
# "She Loves You"&nbsp;– 2:21
# "I Want to Hold Your Hand"&nbsp;– 2:24
# "Can't Buy Me Love"&nbsp;– 2:11
# "A Hard Day's Night"&nbsp;– 2:33
# "I Feel Fine"&nbsp;– 2:18
# "Eight Days a Week"&nbsp;– 2:44
# "Ticket to Ride"&nbsp;– 3:10
# "Help!"&nbsp;– 2:18
# "Yesterday"&nbsp;– 2:05
# "Day Tripper"&nbsp;– 2:48
# "We Can Work It Out"&nbsp;– 2:15
# "Peperback Writer"&nbsp;– 2:18
# "Yellow Submarine"&nbsp;– 2:38
# "Eleanor Rigby"&nbsp;– 2:06
# "Penny Lane"&nbsp;– 2:59
# "All You Need Is Love"&nbsp;– 3:47
# "Hello, Goodbye"&nbsp;– 3:27
# "Lady Madonna"&nbsp;– 2:16
# "Hey Jude"&nbsp;– 7:04
# "Get Back"&nbsp;– 3:12
# "The Ballad of John and Yoko"&nbsp;– 2:59
# "Something" (George Harrison)&nbsp;– 3:01
# "Come Together"&nbsp;– 4:18
# "Let It Be"&nbsp;– 3:50
# "The Long and Winding Road"&nbsp;– 3:37

## Παραπομπές


Κατηγορία:Δισκογραφία των Beatles
Κατηγορία:Άλμπουμ του 2000
Σίλβα Κλέιτον

Ο **Αλεξάντρε Σίλβα Κλέιτον** (*Alexandre Silva Cleyton*, 8 Μαρτίου 1983) είναι Βραζιλιάνος παλαίμαχος ποδοσφαιριστής, ο οποίος αγωνιζόταν ως μέσος.

## Σταδιοδρομία σε συλλόγους
Ξεκίνησε την επαγγελματική καριέρα του στο Μεσσηνιακό για μια διετία και συνέχισε στον Απόλλωνα Καλαμαριάς που οι καλές εμφανίσεις τον έφεραν στη Λάρισα και έπειτα στον Παναθηναϊκό το 2008 έναντι ποσού 1,5 εκατομμυρίου €. Δεν μπόρεσε να καθιερωθεί στην αρχική ενδεκάδα και το 2010 δόθηκε δανεικός στη Μεταλούργκ Ντονέτσκ. Το 2012 αποχώρησε ως ελεύθερος και ακολούθησαν η τουρκική Κάισερισπορ και η κροατική Ντιναμό Ζάγκρεμπ, προτού επιστρέψει στο ελληνικό πρωτάθλημα με τα χρώματα της Ξάνθης. Στις 7 Σεπτεμβρίου του 2018 υπέγραψε συμβόλαιο συνεργασίας με τον Ηρακλή.

## Τίτλοι - Διακρίσεις
* **[[Πρωτάθλημα Ελλάδας ποδοσφαίρου ανδρών|Πρωτάθλημα Ελλάδας]]**: 2010 (Παναθηναϊκός)
* **[[Κύπελλο Ελλάδας ποδοσφαίρου ανδρών|Κύπελλο Ελλάδας]]**: 2007 (Λάρισα), 2010 (Παναθηναϊκός)
* **[[Πρωτάθλημα Κροατίας ποδοσφαίρου ανδρών|Πρωτάθλημα Κροατίας]]**: 2014 (Ντιναμό Ζάγκρεμπ)

## Παραπομπές


## Εξωτερικοί σύνδεσμοι
* Προφίλ στο Soccerway.com
* Βιογραφικό στο Onsports.gr

Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Μεσσηνιακού
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΦΚ Μεταλούργκ Ντονέτσκ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κάισερισπορ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Ελάζιγκσπορ
Κατηγορία:Ποδοσφαιριστές Γκεζτεπέ ΣΚ
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Ουμρανίγεσπορ
Κατηγορία:Ποδοσφαιριστές Πρώτης Κατηγορίας Τουρκίας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Τουρκία
Γιώργος Γράψας

Ο **Γιώργος Γράψας** (1953- 2000) ήταν Έλληνας συνδικαλιστής, αγωνιστής κατά της Δικτατορίας και επί σειρά ετών γραμματέας της Κομμουνιστικής Νεολαίας Ελλάδας. 

Γεννήθηκε το 1953 στο χωριό Εξάνθεια της Λευκάδας. Από τα μαθητικά του χρόνια εντάχθηκε στο 
αντιδικτατορικό κίνημα. Παιδί φτωχής αγροτικής οικογένειας, δούλευε από μικρός στην οικοδομή, ενώ το βράδυ πήγαινε σε νυχτερινό σχολείο. Δραστηριοποιήθηκε στο κίνημα των εργαζόμενων νυχτερινών μαθητών. 

Ο Γιώργος Γράψας στράφηκε στην ανάπτυξη και την οικοδόμηση της ΚΝΕ αμέσως μετά την πτώση της χούντας.
 
Εκλέγεται γραμματέας της ΚΝΕ Πειραιά και μέλος του γραφείου του Κεντρικού Συμβουλίου. Γραμματέας του Κ.Σ. της ΚΝΕ αναλαμβάνει το 1986. Έχει αποφασιστική συμβολή στην 8η Σύνοδο του ΚΣ και στο 4ο Συνέδριο της ΚΝΕ και με τη γραμμή του Ενιαίου Μετώπου Πάλης της νεολαίας και ενισχύει τα αριστερά ριζοσπαστικά χαρακτηριστικά της.

Τον Σεπτέμβριο του 1989, με αφορμή τη συγκυβέρνηση ΝΔ/ΚΚΕ/ΣΥΝ και στο φόντο της κατάρρευσης των καθεστώτων του υπαρκτού σοσιαλισμού, ξεσπά δημόσια η σύγκρουση που υπήρχε στο εσωτερικό του ΚΚΕ και της ΚΝΕ. Η σύγκρουση αυτή διεξάγονταν ανάμεσα στην αριστερή τάση, την ρεφορμιστική τάση και τη συντηρητική. Οι αιτίες της σύγκρουσης αφορούσαν τη συμμετοχή του ΚΚΕ στη συγκυβέρνηση ΝΔ/ΚΚΕ/ΣΥΝ. Ο Γιώργος Γράψας ως Γραμματέας της ΚΝΕ, ήρθε σε ανοιχτή ρήξη με την ηγεσία του ΚΚΕ (της Κεντρικής Επιτροπής του οποίου ήταν μέλος). Ιστορική έμεινε η απάντησή του προς την ηγεσία του ΚΚΕ «Δεν θα υπακούσουμε!» 

Η διάσπαση του ΚΚΕ και της ΚΝΕ οδήγησε στη δημιουργία στις αρχές του 1990, του Νέου Αριστερού Ρεύματος(ΝΑΡ) και της ΚΝΕ-ΝΑΡ. Ο Γράψας συμμετείχε από τη πρώτη στιγμή στον ηγετικό πυρήνα του ΝΑΡ και περιόδευσε σε όλη την Ελλάδα για την προώθηση του. Αργότερα επιστρέφει στο επάγγελμά του, δουλεύοντας πάλι ως γυψαδόρος. Πέθανε στις 12 Ιανουαρίου 2000, πριν κλείσει τα 47 του χρόνια.

## Παραπομπές



## Εξωτερικοί Σύνδεσμοι

*ΝΑΡ

Κατηγορία:Έλληνες κομμουνιστές
Γουίλσον Κίπκετερ

Ο **Γουίλσον Κίπκετερ** (αγγλικά: *Wilson Kipketer Kosgei*, 12 Δεκεμβρίου 1972) είναι πρώην αθλητής του στίβου στα 800 μέτρα, ο οποίος γεννήθηκε στην Κένυα και αφού πήρε τη δανέζικη υπηκοότητα στις αρχές της δεκαετίας της δεκαετίας του 1990 συμμετείχε σε διάφορους αγώνες με την εθνική ομάδα της Δανίας. 

Στα 800 μέτρα στον ανοικτό στίβο ήταν πρωταθλητής Ευρώπης το 2002 και τρεις φορές παγκόσμιος πρωταθλητής, ενώ στο ίδιο αγώνισμα στον κλειστό στίβο μια φορά κέρδισε το χρυσό μετάλλιο και δύο φορές το ασημένιο. Στους Ολυμπιακούς Αγώνες του Σίδνεϊ ήρθε δεύτερος στα 800 μέτρα και τέσσερα χρόνια αργότερα, στους Ολυμπιακούς Αγώνες της Αθήνας, τρίτος.

Είναι ο κάτοχος του παγκόσμιου ρεκόρ στα 800 και στα 1.000 μέτρα στον κλειστό στίβο (2011).

## Παραπομπές


Κατηγορία:Κενυάτες αθλητές του στίβου
Κατηγορία:Δανοί αθλητές του στίβου
Κατηγορία:Δανοί Ολυμπιονίκες
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αργυροί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου 
Κατηγορία:Παγκόσμιοι πρωταθλητές στίβου 
Κατηγορία:Δρομείς μεσαίων αποστάσεων
Δεύτερη Σύμβαση της Γενεύης

thumb|250px|Πλοίο-νοσοκομείο USNS Mercy (T-AH-19) του Ναυτικού των Ηνωμένων Πολιτειών της Αμερικής

Η **Δεύτερη Σύμβαση της Γενεύης**, για τη βελτίωση της τύχης των τραυματιών, ασθενών και ναυαγών των ενόπλων δυνάμεων που βρίσκονται στη θάλασσα, είναι μία από τις τέσσερις συνθήκες των Συμβάσεων της Γενεύης. Υιοθετήθηκε για πρώτη φορά το 1906, μετά τον Ρωσοϊαπωνικό Πόλεμο, αλλά ανανεώθηκε σημαντικά το 1929 και ξανά το 1949. Υιοθετεί τις κύριες προστασίες της Πρώτης Σύμβασης της Γενεύης για τις ναυτικές συγκρούσεις.

## Σύνοψη των διατάξεων
Η συνθήκη είναι ένα εκτενές έγγραφο που αποτελείται από 63 άρθρα. Οι πιο σημαντικές διατάξεις της συνθήκης είναι οι εξής:
*Τα Άρθρα 12 και 18 απαιτούν από όλα τα αντιμαχόμενα μέρη να προστατεύουν και να περιθάλπουν τους τραυματίες, τους αρρώστους και τους ναυαγούς.
*Το Άρθρο 21 επιτρέπει να πραγματοποιηθούν εκκλήσεις σε ουδέτερα σκάφη για να συνδράμουν στη συλλογή και περίθαλψη των τραυματισμένων, των αρρώστων και των ναυαγών. Τα ουδέτερα σκάφη δεν επιτρέπεται να καταληφθούν από τα αντιμαχόμενα μέρη.
*Τα Άρθρα 36 και 37 προστατεύουν το ιατρικό και θρησκευτικό προσωπικό που υπηρετεί σε μαχόμενα πλοία.
*Το Άρθρο 22 ορίζει ότι τα πλοία-νοσοκομεία δεν επιτρέπεται να χρησιμοποιηθούν για στρατιωτικές επιχειρήσεις, και δεδομένου του ανθρωπιστικού τους χαρακτήρα, δεν επιτρέπεται η επίθεση ή η κατάληψή τους.
*Το Άρθρο 14 διευκρινίζει ότι αν και ένα πολεμικό πλοίο δεν επιτρέπεται να συλλάβει το ιατρικό προσωπικό του πλοίου-νοσοκομείου, μπορεί να κρατήσει για αιχμαλώτους πολέμου τους τραυματίες, τους αρρώστους και τους ναυαγούς.

Αυτή τη στιγμή 194 χώρες έχουν προσχωρήσει στη Σύμβαση της Γενεύης του 1949, συμπεριλαμβανομένου αυτής της δεύτερης συνθήκης, αλλά και των άλλων τριών.

## Δείτε επίσης

*Συμβάσεις της Γενεύης
*Κατάλογος Συμβαλλόμενων Μερών των Συμβάσεων της Γενεύης
*Ανθρώπινα δικαιώματα

## Υποσημειώσεις


Κατηγορία:Διεθνές Δίκαιο
Γενευης Β
Γενευης Β
Γενευης Β
Γενευης Β
Γενευης Β
Γενευης Β
Γενευης Β
Γενευης Β
Γενευης Β
Οκτάεδρο

Στη στερεομετρία, **οκτάεδρο** λέγεται ένα πολύεδρο που έχει οκτώ έδρες.

Το κανονικό οκτάεδρο είναι ένα από τα Πλατωνικά στερεά, που έχει για έδρες οκτώ ισόπλευρα τρίγωνα, τα οποία ενώνονται ανά τέσσερα σε κάθε κορυφή του.

Άλλα οκτάεδρα είναι το κόλουρο τετράεδρο, το εξαγωνικό πρίσμα, η επταγωνική πυραμίδα κ.ά.

## Γεωμετρικά χαρακτηριστικά κανονικού οκταέδρου
Αν θεωρήσουμε  \alpha \,\!  το μήκος της ακμής του οκταέδρου, τότε ισχύουν τα εξής:

Η δίεδρη γωνία του κανονικού οκταέδρου είναι ίση με 109,47122°.

Το δυϊκό πολύεδρο του οκταέδρου είναι ο κύβος, δηλαδή τα κέντρα των οκτώ τριγωνικών εδρών του οκταέδρου αποτελούν κορυφές κύβου. Βεβαίως, ισχύει και το αντίστροφο, δηλαδή τα κέντρα των έξι εδρών του κύβου αποτελούν κορυφές οκταέδρου. Τόσο το οκτάεδρο όσο και ο κύβος ανήκουν στην ίδια ομάδα συμμετρίας, την οκταεδρική.

Το οκτάεδρο μπορεί να θεωρηθεί και ως τριγωνικό αντιπρίσμα, αποτελώντας έτσι το πρώτο μέλος της άπειρης σειράς των αντιπρισμάτων.

Επίσης, το οκτάεδρο μπορεί να θεωρηθεί και ως δύο τετραγωνικές πυραμίδες, που έχουν κοινή τη βάση τους (σε αυτή την περίπτωση το στερεό ονομάζεται τετραγωνική διπυραμίδα).

## Αλγεβρική μορφή

**Το οκτάεδρο στο [[παραμετρικό σύστημα συντεταγμένων]]**

X(u,v)= a*arcsin(sin(v))*arcsin(sin(u)) 
Y(u,v)= a*arcsin(cos(v))*arcsin(sin(u)) 
Z(u,v)= a*arccos(cos(u))  



0≤u≤π
0≤v≤(2π) 

Αν Z(u,v)=a*(u) τότε επανάλαμβάνονται διαδοχικά.
a σταθερά 

**Παραπομπή:** 


## Παραπομπές

### Πηγές
* Weisstein, Eric W., *[http://mathworld.wolfram.com/Octahedron.html Octaedron]*, MathWorld. 

Κατηγορία:Πολύεδρα
Κατηγορία:Πλατωνικά στερεά
Κατηγορία:Πρισματοειδή πολύεδρα
Καλλίνικον

Το **Καλλίνικον** ή **Νικηφόριον** ήταν αρχαία πόλη της Μεσοποταμίας. Βρισκόταν μεταξύ της Αμφιπόλεως και της Δούρας Ευρωπού, επί της συμβολής του ποταμού Ευφράτη με τον Βιλήχα ποταμό.  

Οι αρχαίοι συγγραφείς Ισίδωρος Χαρακηνός και ο Πλίνιος ισχυρίζονταν πως την έχτισε ο Μέγας Αλέξανδρος, ίσως κατά το 331 π.Χ. όταν βάδιζε για την αποφασιστική μάχη των Γαυγαμήλων, αντιλαμβανόμενος τα πλεονεκτήματα της τοποθεσίας του ποταμού. Πολύ πιθανόν ο Μέγας Αλέξανδρος να έκτισε τον ναό του *Διός Νικηφόρου*, σε ανάμνηση κάποιας νίκης του. Αργότερα ο Σέλευκος Β' Καλλίνικος επανίδρυσε την πόλη ως **Καλλίνικον**. Η σελευκιδική ονομασία εκτόπισε την προγενέστερη αλεξανδρινή. Αυτό θα έλαβε χώρα είτε κατά το τέλος του 3ου συριακού πολέμου (246 -241 π.Χ.), οπότε επανέκτησε την βόρεια Συρία και Μεσοποταμία από τον Πτολεμαίο Γ', είτε κατά την εκστρατεία του κατά των Πάρθων (~235 π.Χ.). 

Το γεγονός της σελευκιδικής επανίδρυσης της πόλης είχε αμφισβητηθεί από κάποιους ιστορικούς μελετητές (όπως ο Γιόχαν Γκούσταφ Ντρόιζεν) που υποστήριξαν ότι το Καλλίνικον κτίστηκε κοντά στο Νικηφόριον. Αντίθετα ο Αντιοχεύς ρήτωρ-σοφιστής Λιβάνιος απέδωσε την ίδρυση του Καλλινίκου σε κάποιον σοφιστή *Καλλίνικο* που φονεύθηκε εκεί στους χρόνους του αυτοκράτορα Γαλλιηνού (253 -268 μ.Χ.).

Πιθανώς κατά τα τέλη του 2ου αιώνα π.Χ. η πόλη καταλήφθηκε από το βασίλειο των Πάρθων, για να περάσει λίγο αργότερα στη ρωμαϊκή αυτοκρατορία. Κατέστη σημαντική εμπορική πόλη. Κατά τον Σπαρτιανό από το ναό του Διός Νικηφόρου, ο Αδριανός -με χρησμό- έμαθε ότι θα γινόταν αυτοκράτορας. Την εποχή του Γορδιανού Πίου και του Γαλλιηνού η πόλη εξέδωσε και νομίσματα με την επιγραφή COLONIA NICEPH. CONS ή COND. και σε άλλο παριστάνεται η κεφαλή της προσωποποιημένης πόλης. 

Κατά τη βυζαντινή περίοδο, το Καλλίνικον μετονομάστηκε από τον αυτοκράτορα Λέοντα Ά΄ (457–474 μ.Χ.) σε **Λεοντόπολη**, αλλά η ελληνιστική επισκίασε την βυζαντινή ονομασία. Στις 19 Απριλίου του 531 μ.Χ. η βυζαντινή στρατιά του Βελισαρίου συγκρούστηκε με τους Σασσανίδες Πέρσες σε μια αιματηρότατη ισοπαλία. Αργότερα ο Πέρσης βασιλιάς Χοσρόης σε μια εισβολή στην βυζαντινή Συρία, κατέστρεψε το Καλλίνικον, για να ξανακτιστεί από τον Ιουστινιανό. Τον 6ο αιώνα, η πόλη έγινε το κέντρο του συριακού χριστιανικού μοναχισμού. Κατά το 509 μ.Χ. ιδρύθηκε στα βόρεια της ελληνιστικής πόλης, η μονή του αγίου Ζακχαίου (Deir Mār Zakkā) στην περιοχή Tall al-Bi'a, αποκτώντας μεγάλη φήμη. Από ένα ψηφιδωτό των αρχών του 6ου αιώνα, υπολογίζεται η χρονολογία ίδρυσης της μονής, η οποία αναφέρεται σε διάφορες πηγές ως και τον 10ο αιώνα. Ένα άλλο μοναστήρι της περιοχής ήταν η Bīzūnā ή Dairā d-Esţunā που σημαίνει το μοναστήρι της στήλης. Αργότερα κατά τον 9ο αιώνα -όταν η Συρία ήταν στο χαλιφάτο των Αββασιδών- το μοναστήρι ήταν η έδρα του Πατριαρχείου της Αντιόχειας. Το 639 μ.Χ. η πόλη έπεσε στα χέρια των Αράβων του 'Iyāḍ ibn Ghanm μετά από συνθηκολόγηση. 

Στη θέση της αρχαίας πόλης βρίσκεται η σημερινή Αρ Ρακά (Ar-Raqqah) της βορειοκεντρικής Συρίας.
## Αναφορές


## Πηγές
*  Νικηφόριον
* Γιόχαν Γκούσταφ Ντρόιζεν, *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.

Κατηγορία:Αρχαίες πόλεις της Μεσοποταμίας
Μάρκο Μαρκόφσκι

Ο **Μάρκο Μαρκόφσκι** είναι Σέρβος ποδοσφαιριστής, γεννημένος στις 26 Μαΐου 1986. Αγωνίζεται,απο το 2020,ως Κεντρικός επιθετικός στην ομάδα της Καλαμάτας.

## Ποδοσφαιρική καριέρα
Ξεκίνησε την ποδοσφαιρική καριέρα του στην FK Zemun όπου έμεινε για 2 χρόνια. Το 2006 μετακόμισε στην Παρτιζάν χωρίς να πάρει πολλές ευκαιρίες ενώ αγωνίστηκε δανεικός στη Μπόρατς Τσάσακ και στη FK Banat Zrenjanin. Το χειμώνα του 2008 συνέχισε την καριέρα του στην Ελλάδα και στην Γ.Σ. Καλλιθέα, και το 2009 στην Γ.Σ. Δόξα Δράμας. Το καλοκαίρι του 2011 και μετά από πολλές προσπάθειες της ομάδας μετακόμισε στην Α.Ο. Ξάνθη για να αγωνιστεί στην Skoda Ξάνθη, με την μεταγραφή να φτάνει τις 150,000 με 200,000€ . Είναι επίσης γνώστης της Ελληνικής γλώσσας.Τον Αύγουστο του 2015 ο Μαρκόφσκι υπέγραψε μονοετές συμβόλαιο με την ομάδα του Αγρινίου.

## Εθνική
Το 2005 επιλέχθηκε στην Εθνική ομάδα Σερβίας κάτω των 19 ετών για το Ευρωπαϊκό πρωτάθλημα.

## Πηγές

* Επίσημη σελίδα ομάδας Στατιστικά
* onsports.gr Βιογραφικό
* transfernews.gr Μεταγραφή
* transfernews.gr Στατιστικά
* transfermarkt.co Στοιχεία παίκτη

Κατηγορία:Σέρβοι ποδοσφαιριστές
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Α.Ο. Ξάνθη
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Παρτιζάν Βελιγραδίου
Κατηγορία:Ποδοσφαιριστές Μπόρατς Τσάτσακ
Κατηγορία:Ποδοσφαιριστές ΦΚ Σερίφ Τιράσπολ
Κατηγορία:Ποδοσφαιριστές ΦΚ Σεμλίνο
Κατηγορία:Ποδοσφαιριστές ΦΚ Μπανάτ Ζρένιανιν
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πρωταθλήματος Μολδαβίας
Κατηγορία:Ποδοσφαιριστές Π.Σ. Καλαμάτας
Σεμπάστιαν Κόου

Ο **Σεμπάστιαν Νιούμπολντ Κόου, Βαρώνος Κόου,** ΙΔΒΑ (*Sebastian Newbold Coe*, 29 Σεπτεμβρίου 1956) είναι Βρετανός πρώην αθλητής του στίβου στους δρόμους μεσαίων αποστάσεων, αθλητικός παράγοντας και πολιτικός.
 
Στους Ολυμπιακούς αγώνες το 1980 και το 1984 ήταν πρώτος στα 1500 μέτρα και δεύτερος στα 800 μέτρα. Κέρδισε επίσης μετάλλια σε παγκόσμια και πανευρωπαϊκά πρωταθλήματα στα αγωνίσματα αυτά.
 
Από το 1992 μέχρι το 1997 ήταν βουλευτής του Συντηρητικού Κόμματος στην Κορνουάλη και το 2000 έγινε μέλος της Βουλής των Λόρδων λαμβάνοντας τον τίτλο Βαρώνος Κόου. Μετά την επιλογή του Λονδίνου ως την πόλη όπου διεξήχθησαν οι Ολυμπιακοί Αγώνες του 2012 ορίστηκε επικεφαλής της *Οργανωτικής Επιτροπής των Ολυμπιακών Αγώνων του Λονδίνου*. 

Το 2007 εκλέχτηκε αντιπρόεδρος της Παγκόσμιας Ομοσπονδίας Κλασικού Αθλητισμού (IAAF) θέση στην οποία επανεκλέχτηκε τον Αύγουστο του 2011.

Το 2015 εξελέγη πρόεδρος της IAAF και το 2019 επανεξελέγη για μια ακόμη θητεία.

## Παραπομπές


## Εξωτερικοί σύνδεσμοι
* 

 
Κατηγορία:Δρομείς μεσαίων αποστάσεων
Κατηγορία:Χρυσοί Ολυμπιονίκες του στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 1980
Κατηγορία:Αθλητές του στίβου στους Θερινούς Ολυμπιακούς Αγώνες 1984
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Άγγλοι
Κατηγορία:Εισαχθέντες στο Hall of Fame της IAAF
Κατηγορία:Μέλη Διεθνούς Ολυμπιακής Επιτροπής 
Κατηγορία:Μέλη Ολυμπιακού Τάγματος
Πληγωμένος Αετός

Ο ***Πληγωμένος αετός***  γνωστό και ως ***Αλγέρι***, (αγγλ.: *Algiers*) είναι αμερικανική δραματική ταινία του 1938, σε σκηνοθεσία του Τζον Κρόμγουελ. Πρωταγωνιστούν ο Σαρλ Μπουαγιέ και η Χέντι Λαμάρ.

## Πλοκή
Η ιστορία διαδραματίζεται στο Αλγέρι, όπου δρα ο περίφημος ληστής Πεπέ λε Μοκό. Έχει το λημέρι του στους λαβύρινθους της Κάσμπα, και καταφέρνει να ξεφεύγει από την αστυνομία που τον καταζητεί για να τον βάλει στην φυλακή. Ο Γάλλος επιθεωρητής Ζανφιέρ τον έχει βάλει στο μάτι και συνεργάζεται με τον τοπικό επιθεωρητή Σλιμάν, ενώ είναι αποφασισμένος να τον συλλάβει οπωσδήποτε.

Ο Πεπέ γνωρίζεται με την όμορφη Γαλλίδα τουρίστρια Γκαμπύ, η οποία περνάει τις διακοπές της στο Αλγέρι. Την ερωτεύεται και θέλει να την ακολουθήσει στο Παρίσι, αλλά η Αλγερινή ερωμένη του θα τον προδώσει στην αστυνομία.

## Ιστορικό
Η ταινία αυτή, στην οποία έκανε το ντεμπούτο της η Χέντι Λαμάρ στο Χόλυγουντ, είναι επανέκδοση της γαλλικής ταινίας του σινεμά με τον τίτλο *[[Πεπέ λε Μοκό]]* του 1937, στην οποία πρωταγωνιστεί ο Ζαν Γκαμπέν. Στην επανέκδοση χρησιμοποιήθηκαν πολλές σκηνές της γαλλικής ταινίας, ιδίως αυτές που περιέχουν αυθεντικές απόψεις της Κάσμπα του Αλγερίου. Μετά την επανέκδοση ακολούθησε και ένα μιούζικαλ το 1948 με πρωταγωνιστή τον Τόνι Μάρτιν.

## Βραβεύσεις
Προτάθηκε το 1939 για βραβείο Όσκαρ σε τέσσερις κατηγορίες καλύτερου πρωταγωνιστή, καλύτερου γυναικείου β' ρόλου, καλύτερης φωτογραφίας και καλύτερου σκηνικού.

## Δείτε επίσης
*Πεπέ λε Μοκό
## Παραπομπές


## Εξωτερικοί σύνδεσμοι
* 
* Algiers η ταινία στο www.archive.org.

Κατηγορία:Αμερικανικές ταινίες της δεκαετίας 1930
Κατηγορία:Ταινίες του 1938
Κατηγορία:Αμερικανικές αισθηματικές δραματικές ταινίες
Κατηγορία:Αγγλόφωνες ταινίες
Κατηγορία:Αμερικανικές ασπρόμαυρες ταινίες
Κατηγορία:Ταινίες παραγωγής United Artists
Κατηγορία:Ταινίες σε σκηνοθεσία Τζον Κρόμγουελ
Κατηγορία:Ταινίες γυρισμένες στην Αλγερία
Ράγκμπι (αποσαφήνιση)

Ο όρος "Ράγκμπι" μπορεί να αναφέρεται:
* Στο άθλημα Ράγκμπι
* Στην πόλη Ράγκμπι του Γουόργουικσάιρ (Warwickshire) της Αγγλίας
* Στην Ράγκμπι, πόλη της Πολιτείας Ιντιάνα των ΗΠΑ
* Στην Ράγκμπι, πόλη της Πολιτείας Βόρεια Ντακότα των ΗΠΑ
* Στην Ράγκμπι, πόλη της Πολιτείας Βιρτζίνια των ΗΠΑ
* Στην Ράγκμπι, πόλη της Πολιτείας Τενεσί των ΗΠΑ
* Στην Ράγκμπι, πόλη της Πολιτείας Γιούτα των ΗΠΑ
* Στο Ράγκμπι, μοντέλο αυτοκινήτου της Durant Motors, (ΗΠΑ)
Ω-Κλαιρ Άρης ΦΚ

Ο **Ω-Κλαιρ Άρης ΦΚ** (*Eau Claire Aris FC*) είναι ελληνοαμερικανικός ερασιτεχνικός ποδοσφαιρικός σύλλογος με έδρα την πόλη Ω-Κλαιρ (Eau Claire) του Ουισκόνσιν των ΗΠΑ. Ιδρύθηκε το 2009 και μετέχει στη Μεσοδυτική Κατηγορία (Midwest Division) της National Premier Soccer League (NPSL), η οποία εκπροσωπεί τις Δυτικές ΗΠΑ στην αμερικανική ερασιτεχνική ποδοσφαιρική ομοσπονδία (United States Adult Soccer Association-USASA). Αντιστοιχεί στο τέταρτο επίπεδο της αμερικανικής ποδοσφαιρικής πυραμίδας. Ο Άρης έχει χρώματα κιτρινόμαυρα και λευκά, έμβλημα τον θεό του πολέμου Άρη και αγωνίζεται στο Μπόλινγκερ Φιλντ (Bollinger Field) της πόλης Ω-Κλαιρ.

## Ιστορικό

Η ομάδα ιδρύθηκε το 2009 από τον Ελληνοαμερικανό επιχειρηματία Γκρεγκ Σαλιάρα, ο οποίος είναι ιδιοκτήτης ενός επιτυχημένου ποδοσφαιρικού εμπορικού οίκου στην πόλη Ω-Κλαιρ. Της έδωσε το όνομα "Άρης" προς τιμή της αγαπημένης του ελληνικής ομάδας, του Άρη Θεσσαλονίκης, γι' αυτό έχει παρόμοια χρώματα και έμβλημα.

Αμέσως, εντάχθηκε στο πρωτάθλημα Μεσοδυτικών πολιτειών (Midwest Division) της National Premier Soccer League, στο οποίο έδωσε το πρώτο ματς στις 31 Μαΐου 2009, χάνοντας με 0-5 από τους γειτονικούς "Madison 56ers". Την πρώτη σεζόν δεν έκανε ούτε μία νίκη και τερμάτισε στην προτελευταία θέση. Τα επόμενα χρόνια τερμάτισε στις μεσαίες θέσεις της βαθμολογίας, χωρίς να προκριθεί στα πλέιοφ.

## Ομάδες
Υπό την αιγίδα του Άρη λειτουργούν επίσης ομάδες γυναικών, εφήβων, παίδων και ακαδημιών που μετέχουν σε αντίστοιχα πρωταθλήματα. Συνολικά οι ενεργές ομάδες του Άρη έχουν ως εξής:

*Ανδρική ομάδα (Μen Senior Team): NPSL-Midwest Division.
*Γυναικεία ομάδα K-18 (U18 ARIS LADIES). 
*Εφηβική ομάδα Κ-16 (U16 ARIS JUNIORS).
*Παιδική ομάδα Κ-14 (U14 ARIS CHICOS).
*Ποδοσφαιρική Ακαδημία (ARIS YOUTH ACADEMY).

## Παραπομπές


## Πηγές

*Επίσημη Ιστοσελίδα.
*Aris FC making war at Dorais Field this summer.
*Ιστοσελίδα NPSL.

Αρης
Αρης
Κατηγορία:Ποδοσφαιρικές ομάδες ΗΠΑ
Ροτ

Το όνομα **Ροτ** (γερμ. *Rot* ή *Roth* ή *Rott*) μπορεί να αναφέρεται στα εξής:

## Γεωγραφία
#Την πόλη Ροτ (Roth) της Γερμανίας στη Βαυαρία
#Τον ομώνυμο νομό Ροτ (Landkreis Roth) της Γερμανίας στη Βαυαρία
#Τον ποταμό Ροτ (Rott) της Βαυαρίας, παραπόταμο του Ιν

## Πρόσωπα
Το επώνυμο Rot / Roth είναι συνήθως γερμανικής προέλευσης. Συχνά ταυτίζεται με την έννοια του κοκκινομάλλη (*Rot ονομάζεται στα Γερμανικά το κόκκινο*), ενώ συνδέεται και με την εβραϊκή ρίζα του Ρουβήν, γιου του Ιακώβ και της Λείας.

### Σημαντικοί εκπρόσωποι
* Άλις Ροτ (Alice Roth, 1905-1977), Ελβετή μαθηματικός
* Άλμπρεχτ Βίλχελμ Ροτ (Albrecht Wilhelm Roth, 1757–1834), Γερμανός φυσικός και βοτανολόγος
* Γιόζεφ Ροτ (Joseph Roth, 1894-1939), Γερμανοεβραίος λογοτέχνης
* Καρλ-Χάιντς Ροτ (Karl-Heinz Roth, 1942), Γερμανός ιστορικός, κοινωνιολόγος και ιατρός
* Κλάουντια Ροτ (Claudia Roth, 1955), Γερμανίδα πολιτικός
* Ντάγκμαρ Ροτ-Μπέρεντ (Dagmar Roth-Behrendt, 1953), Γερμανίδα πολιτικός και δικηγόρος
* Ντάνιελ Ροτ (Daniel Roth, 1942), Γάλλος μουσικός
* Σέλσο Ροτ (Celso Roth, 1957), Βραζιλιάνος προπονητής ποδοσφαίρου
* Σεσίλια Ροτ (Cecilia Roth, 1956), Αργεντινή ηθοποιός
Παγκόσμιο Πρωτάθλημα Βαρέων Βαρών (WWE, 2002-2013)

Το **Παγκόσμιο Πρωτάθλημα Βαρέων Βαρών** (*αγγλ: World Heavyweight Championship*) ήταν ένας επαγγελματικός τίτλος βαρέων βαρών και ανήκει στην εταιρία πάλης WWE. Ήταν ο σημαντικότερος τίτλος της εταιρείας, μαζί με το Πρωτάθλημα WWE.

Το 2002 ο τίτλος καθιερώθηκε στο WWE Raw, ενώ ορισμένες φορές μεταφέρθηκε και στο WWE SmackDown. Το 2011 άρχισε να διεκδικείται απο τους παλαιστές και των δύο σόου. Η καταγωγή του πρωταθλήματος βρίσκεται στο αρχικό παγκόσμιο πρωτάθλημα βαρέων βαρών που ιδρύθηκε το 1905.

## Προέλευση

Το WWE παρουσίασε για πρώτη φορά το Παγκόσμιο Πρωτάθλημα Βαρέων Βαρών τον Σεπτέμβρη του 2002 στο Raw και πρώτος πρωταθλητής ήταν ο Τριπλ Έιτς.
Πριν απο αυτό όμως ο τίτλος ανήκε στο WCW, το οποίο αγοράστηκε απο το WWE.

Απο τότε που το Raw και το SmackDown έγιναν δύο ξεχωριστά σόου στο WWE, το πρωτάθλημα έχει μετακινηθεί μεταξύ των δύο σόου σε διαφορετικές περιπτώσεις, κυρίως ως αποτέλεσμα του WWE Draft (Μετεγγραφές μεταξύ των δυο σόου). Το πρωτάθλημα ήταν γενικά διεκδικήσιμο στον τομέα των επαγγελματικών αγώνων πάλης, στον οποίο οι συμμετέχοντες εκτελούσαν σκηνοθετημένους αγώνες πάλης.

## Θητείες
### Στατιστικά

* Ο πρώτος πρωταθλητής ήταν ο Τριπλ Έιτς. 
* Περισσότερες κατακτήσεις έχει ο Ετζ με **(7) επτά φορές**. 
* Ο μακροβιότερος πρωταθλητής  ήταν ο Μπατίστα που ** κράτησε τον τίτλο για 282 ημέρες**.
* Ο συντομότερος πρωταθλητής ήταν ο Μπιγκ Σόου, που **κράτησε επίσημα τον τίτλο για 45 δευτερόλεπτα**. 
* Ο νεότερος πρωταθλητής ήταν ο Ράντυ Όρτον, ο οποίος **κέρδισε τον τίτλο στην ηλικία των 24 ετών και 136 ημερών**. 
* Ο γηραιότερος πρωταθλητής ήταν ο Αντερτέικερ, ο οποίος **κέρδισε τον τίτλο στην ηλικία των 44 ετών και 194 ημερών** 
* Ο πιο βαρύς πρωταθλητής ήταν ο Μπιγκ Σόου **(200 κιλά)**, ενώ ο ελαφρύτερος ήταν ο Ρέι Μιστέριο **(77 κιλά)**. 
* Ο τελευταίος πρωταθλητής ήταν ο Ράντυ Όρτον.

### Όλοι οι πρωταθλητές

## Πηγές
http://wwe.com/inside/titlehistory/worldheavyweight

http://wrestling-titles.com/wwe/wwe-world-h.html

## Δείτε επίσης
*Πρωτάθλημα WWE
*Διηπειρωτικό Πρωτάθλημα WWE

Κατηγορία:Επαγγελματική Πάλη
Παναθηναϊκός (ποδόσφαιρο) σεζόν 2009-2010

Την **σεζόν 2009-10** ο **[[Παναθηναϊκός (ποδόσφαιρο ανδρών)|Παναθηναϊκός]]** συμπλήρωσε 51 συνεχόμενες σεζόν στην πρώτη επαγγελματική κατηγορία. Η σεζόν 2009–10 ήταν πολύ επιτυχημένη για τον Παναθηναικό. Στην μεταγραφική περίοδο του καλοκαιριού ο σύλλογος αγόρασε τον Τζιμπρίλ Σισέ από τη Ολιμπίκ Μαρσέιγ τον Κώστα Κατσουράνη από την Μπενφίκα τον Σεμπάστιαν Λέτο από την Λίβερπουλ και διάφορους άλλους παίκτες. Συνολικά ο σύλλογος ξόδεψε πάνω από 35 εκατομύρια ευρώ. Η ομάδα κατάφερε να εισέλθει στην φάση των 16 του Europa League και να κερδίσει το ελληνικό πρωτάθλημα. Ο Παναθηναϊκός ολοκλήρωσε το νταμπλ αφού κατέκτησε και το κύπελλο Ελλάδος.

## Ομάδα ΠΑΟ 2009-2010

 

### Αρχική ενδεκάδα


200px



## Αλλαγές στο ρόστερ το 2009-2010

### Απόκτηση παίκτη

 Σεντρίκ Καντέ ελεύθερος

 Τζιμπρίλ Σισέ 8 εκατομμύρια ευρώ από Σάντερλαντ

 Σεμπάστιαν Λέτο 4 εκατομμύρια ευρώ από Λίβερπουλ

 Ματίας Μπιέσμιρ 450 χιλιάδες ευρώ από Γκέτεμποργκ

 Στέργος Μαρίνος 100 χιλιάδες ευρώ από Ατρόμητος

 Γιούρκας Σεϊταρίδης ελεύθερος

 Κώστας Κατσουράνης 3 εκατομμύρια ευρώ από Μπενφίκα

### Αποχώρηση παίκτη

 Μίκαελ Νίλσον ελεύθερος

 Γιακούμπ Βαβζίνιακ επιστροφή μετά από δανεισμό στην Λέγκια Βαρσοβίας

 Αρκάντιους Μάλαρτζ ελεύθερος

 Γιάννης Γκούμας σταμάτησε το ποδόσφαιρο

 Στέφανος Σιόντης ελεύθερος

### Παίκτες δανεικοί σε άλλες ομάδες

 Νασίφ Μόρις στην Ρασινγκ Σαντατέρ

 Αντρέας Ίβανσιτς στην Μάιντς

 Μπράις Μούν στον ΠΑΟΚ

 Σωτήρης Λεοντίου

 Βαγγέλης Μάντζιος

 Χρήστος Μελίσσης

 Μαρσέλο Μάττος

Στέφανος Σιόντης στον Α.Ο. Καβάλα

Σταμπονζλίεφ στον Α.Ο. Καβάλα

Γιώργος Σικαλιάς στον Π.Α.Σ. Γιάννινα

Ντάνιελ Φερνάντεζ στον Ηρακλή Θεσσαλονίκης

Ελίν Δημούτσος στους Ο.Φ.Η. & Παναιτωλικό

## Προπονητές

Προπονητής: Χενκ Τεν Κάτε / Νίκος Νιόπλιας

Βοηθός προπονητή: Κριστόφ Βαζέχα

Βοηθός προπονητή: Μιχάλης Ιορδανίδης
 
Προπονητής τερματοφυλάκων: Βασίλης Αλεξούδης

Γιατρός ομάδας: Παναγιώτης Κουλουμεντάς

## Κατάταξη [[Σούπερ Λίγκα 2009–10|Σούπερ Λίγκ 2009-2010]]

Πηγή: Super League Greece
**Α**= Αγώνες, **Ν**= Νίκες, **Ι**= Ισοπαλίες, **Η**= Ήττες, **ΓΥ**= Γκολ υπέρ, **ΓΚ**= Γκολ κατά, **ΔΤ**= Διαφορά τερμάτων, **Β**= Βαθμοί, **Ισοβαθμία**= Αποτέλεσμα αγώνα μεταξύ ισόβαθμων ομάδων

Σημείωση: Κριτήρια κατάταξης: 

* 1. Βαθμοί 
* 2. Βαθμοί από τα μεταξύ των ισόβαθμων ομάδων παιχνίδια
* 3. Διαφορά τερμάτων σε μεταξύ των ισόβαθμων ομάδων παιχνίδια
* 4. Κατάταξη με βάση την αλφαβητική σειρά των ομάδων

## Τελικός Κυπέλλου

Αθήνα, Ολυμπιακό Στάδιο,  24 Απριλίου 2010
* 24px **[[Παναθηναϊκός (ποδόσφαιρο)|Παναθηναϊκός]]** - 24px Άρης **1-0 
* **Σκόρερς''': Σεμπαστιάν Λέτο (64' 13px σουτ),

## Πηγές

Μετάφραση από εδώ

Κατηγορία:Παναθηναϊκός (ποδόσφαιρο)
Εμανουέλ Μποτζολέ

Ο **Εμανουέλ Μποτζολέ** (Emmanuel Bodjollé, 1928-) ήταν πρόεδρος της 9-μελούς Επιτροπής Εξέγερσης που ανέτρεψε τον Πρόεδρο Σιλβάνους Ολίμπιο στις 13 Ιανουαρίου 1963.

## Καριέρα
Ο Μποτζολέ υπήρξε ανώτερος αξιωματικός στον γαλλικό στρατό  και ήταν μέλος μιας ομάδας από στρατιώτες, γύρω στους 300 στον αριθμό, που είχαν απολυθεί από τις γαλλικές δυνάμεις και δεν ήταν μέλη του στρατού του Τόγκο. Ηγήθηκε συνωμοσίας μαζί με γύρω στους 30 πρώην αξιωματικούς που δεν ήταν σε υπηρεσία και συνέλαβαν τους υπουργούς που υπηρετούσαν στην κυβέρνηση Ολίμπιο. Κατά το πραξικόπημα σκοτώθηκε από πυρά ο Πρόεδρος Ολίμπιο στην πύλη της αμερικανικής πρεσβείας. Τον είχε πυροβολήσει ο Ετιέν Εγιαντέμα, μετέπειτα γνωστός ως Γκνασινγκμπέ Εγιαντεμά, ο οποίος έγινε αργότερα Πρόεδρος του Τόγκο.

Έπειτα από το πραξικόπημα του Μποτζολέ, ηγέτης του Τόγκο έγινε ο Νικολά Γκρουνιτσκί.

## Παραπομπές


Κατηγορία:Αρχηγοί κράτους του Τόγκο
Κατηγορία:Στρατιωτικοί
Τύπος του Σόμμερφελντ

Στην κβαντική μηχανική, ο **τύπος του Σόμμερφελντ** είναι μία μαθηματική εξίσωση που υπολογίζει τις διορθώσεις στις ενεργειακές στάθμες του ηλεκτρονίου στο άτομο του υδρογόνου που οφείλονται στο φαινόμενο της λεπτής υφής. Ονομάστηκε έτσι προς τιμήν του Γερμανού θεωρητικού φυσικού Άρνολντ Σόμμερφελντ ο οποίος πρώτος υπολόγισε τη διόρθωση αυτή στα πλαίσια της μη σχετικιστικής κβαντομηχανικής και της θεωρίας διαταραχών.

## Μαθηματική περιγραφή
Ο τύπος στον οποίο κατέληξε ο Σόμμερφελντ για τη διόρθωση στην ενέργεια ενός ηλεκτρονίου σε τροχιακό που χαρακτηρίζεται από κύριο κβαντικό αριθμό n και ιδιοτιμή ολικής στροφορμής j σε ένα άτομο υδρογόνου είναι ο εξής:

:  \begin{align} \Delta E^{(1)}_{nj}=-\frac{m_{\textrm{e}}c^2\alpha^4}{2n^3}\left(\frac{1}{j+1/2}-\frac{3}{4n}\right) \end{align} 

όπου

*c η ταχύτητα του φωτός στο κενό
*me η μάζα του ηλεκτρονίου
*α η σταθερά λεπτής υφής

Ο εκθέτης (1) στην έκφραση της διόρθωσης ενέργειας ΔΕ αναφέρεται στο γεγονός ότι ο τύπος αντιστοιχεί στην πρώτη τάξη διόρθωσης, όπως αυτή ορίζεται στη θεωρία διαταραχών.

## Παραπομπές


## Βιβλιογραφία

## Δείτε επίσης
*Λεπτή υφή
*Υδρογόνο
*Θεωρία διαταραχών

Κατηγορία:Κβαντική μηχανική
Κατηγορία:Ατομική φυσική
Ελατικό Πεδίο

Το **Ελατικό Πεδίο** είναι αρχαίο πέρασμα. Ενώνει τις Θερμοπύλες, την αρχαία πόλη Νάρυκα (σημερινή τοποθεσία Ρεγγίνι), την αρχαία Ελάτεια, την Χαιρώνεια με τον Ορχομενό και την αρχαία Θήβα. 

Κατηγορία:Περιφερειακή ενότητα Φθιώτιδας
Κατηγορία:Ορεινά περάσματα της Ελλάδας
Τζον Τέιλορ

Ο αθλητής του στίβου **Τζον Τέιλορ** (**John Baxter Taylor Jr.**) (3 Νοεμβρίου 1882 – 2 Δεκεμβρίου 1908) ήταν ο πρώτος μαύρος Αμερικανός που κέρδισε χρυσό μετάλλιο σε Ολυμπιακούς αγώνες. 
Συγκεκριμένα συμμετείχε στην ομάδα των Η.Π.Α που έτρεξε στη σκυταλοδρομία των 1600 μέτρων (200x200x400x800 μ.) που διεξήχθη μόνο μια φορά, στους Ολυμπιακούς Αγώνες του Λονδίνου το 1908. 

Ο Τζον Τέιλορ γεννήθηκε στις 3 Νοεμβρίου του 1882 στην Ουάσιγκντον. Σπούδασε κτηνιατρική στο Πανεπιστήμιο της Πενσιλβάνια (University of Pennsylvania) και ήταν μέλος του Irish American Athletic Club.
 
Λίγους μήνες μετά την επιτυχία του στους Ολυμπιακούς Αγώνες του Λονδίνου πέθανε από τυφοειδή πυρετό στις 2 Δεκεμβρίου του 1908 στην Φιλαδέλφεια των Η.Π.Α.  

## Ο Τέιλορ στους Ολυμπιακούς Αγώνες του 1908
Στους Ολυμπιακούς Αγώνες του Λονδίνου ο Τέιλορ μαζί με τους William Hamilton, Nate Cartmell και Mel Sheppard αποτέλεσαν την ομάδα των Η.Π.Α. που κέρδισε το χρυσό μετάλλιο στη σκυταλοδρομία των 1.600 μέτρων με χρόνο 3λ. 29δευτ. και 4δεκ. Ο Hamilton και ο Cartmell έτρεξαν πρώτοι από 200 μέτρα ο καθένας, ακολούθησε ο Τέιλορ που έτρεξε 400 και τελευταίος ήταν ο Mel Sheppard που έτρεξε 800 μ. Ο Τέιλορ έτρεξε τα 400 μ. σε 49 δευτ. και 8 δεκ.

Ο Τέιλορ συμμετείχε επίσης στον τελικό των 400μ. όπου τερμάτισε τέταρτος και τελευταίος. Όμως ο αγώνας αυτός αποφασίστηκε να επαναληφθεί καθώς ο Αμερικανός αθλητής John Carpenter αποκλείστηκε επειδή κατά τη διάρκεια της κούρσας εμπόδισε σε κάποιο σημείο τον Βρετανό συναθλητή του Wyndham Halswelle. Ο Τέιλορ και ο τρίτος Αμερικανός αθλητής ο William Robbins αρνήθηκαν να τρέξουν δεύτερη φορά διαμαρτυρόμενοι για την ακύρωση του Carpenter. Έτσι ο Wyndham Halswelle έτρεξε τη δεύτερη φορά μόνος του κερδίζοντας το χρυσό μετάλλιο με χρόνο 50 δευτ. στον μοναδικό αγώνα στην ιστορία των Ολυμπιακών Αγώνων στον οποίο έτρεξε ένας μόνο αθλητής.

## Παραπομπές


## Εξωτερικοί σύνδεσμοι
*Biography at the University of Pennsylvania
*Profiles from the Ivy League's Black History
*John Baxter Taylor Jr. - 1st African-American Olympic Gold Medalist

Κατηγορία:Αμερικανοί αθλητές του στίβου
Κατηγορία:Αμερικανοί Ολυμπιονίκες
Σαρούνας Μαρτσουλιόνις

Ο **Ραϊμόντας-Σαρούνας Ιόζοβιτς Μαρτσουλιόνις** (, , 13 Ιουνίου 1964) είναι Λιθουανός πρώην καλαθοσφαιριστής. Στους Ολυμπιακούς Αγώνες της Σεούλ το 1988, μαζί με τον Άρβιντας Σαμπόνις, οδήγησε την ομάδα της ΕΣΣΔ στην κατάκτηση του χρυσού μεταλλίου. Ήταν ένας από τους πρώτους Ευρωπαίους καλαθοσφαιριστές που αγωνίστηκαν στο ΝΒΑ.

## Παραπομπές


Κατηγορία:Σοβιετικοί καλαθοσφαιριστές 
Κατηγορία:Λιθουανοί καλαθοσφαιριστές
Κατηγορία:Καλαθοσφαιριστές Εθνικής Σοβιετικής Ένωσης
Κατηγορία:Καλαθοσφαιριστές Στατίμπα Βίλνιους
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές Σιατλ Σούπερσονικς
Κατηγορία:Καλαθοσφαιριστές Σακραμέντο Κινγκς 
Κατηγορία:Καλαθοσφαιριστές Ντένβερ Νάγκετς
Κατηγορία:Λιθουανοί Ολυμπιονίκες
Κατηγορία:Καλαθοσφαιριστές στους Θερινούς Ολυμπιακούς Αγώνες 1988 
Κατηγορία:Καλαθοσφαιριστές στους Θερινούς Ολυμπιακούς Αγώνες 1992
Κατηγορία:Καλαθοσφαιριστές στους Θερινούς Ολυμπιακούς Αγώνες 1996
Κατηγορία:Καλαθοσφαιριστές Ευρωμπάσκετ 1987
Κατηγορία:Καλαθοσφαιριστές Ευρωμπάσκετ 1989
Κατηγορία:Καλαθοσφαιριστές Ευρωμπάσκετ 1995
Κατηγορία:Ολυμπιονίκες της καλαθοσφαίρισης
Κατηγορία:Εισαχθέντες  στο Hall of Fame της FIBA
Κατηγορία:Εισαχθέντες στο Naismith Memorial Basketball Hall of Fame
Κατηγορία:Λιθουανοί καλαθοσφαιριστές στο NBA
Γιώργος Ιωάννου (αποσαφήνιση)

Με το όνομα **Γιώργος Ιωάννου** μπορεί να αναφέρονται τα παρακάτω πρόσωπα:

*Γιώργος Ιωάννου (λογοτέχνης) (1927-1985), Έλληνας συγγραφέας.
*Γιώργος Ιωάννου (ζωγράφος) (1926-2017), Έλληνας ζωγράφος.
*Γιώργος Ιωάννου (2J) (1984), Ελληνοκύπριος Youtuber και δημόσιο προσώπο.

## Δείτε επίσης
* Ιωάννου (αποσαφήνιση)
Κοράτο

Το **Κοράτο** (Corato) είναι πόλη (comune) της Ιταλίας στην περιοχή της Απουλίας, στην επαρχία του Μπάρι. Η πόλη συνδέεται με την επέκταση των Νορμανδών στην Ιταλία, ενώ στην ίδια περιοχή προϋπήρχε αρχαία Ρωμαϊκή πόλη του 3ου αιώνα π.Χ., με το όνομα *Caius Oratus*, προς τιμήν ενός από τους βετεράνους της κατάληψης της Καρχηδόνας. To 1046 ο Pietro il Normanno δίνει στο Κοράτο τον τίτλο της πόλης. Τον 15ο αιώνα περνά στα χέρια του Αλφόνσου του Πέμπτου του Άραγκον και λίγο αργότερα στην οικογένεια Καράφα.

Το Κοράτο απέχει περίπου 43 χιλιόμετρα από το Μπάρι, ενώ έχει γύρω στους 48.000 κατοίκους.   

## Παραπομπές


Κατηγορία:Πόλεις της Απουλίας